கேள்வி: கிரேசா மாசெல் - பிற்காலத் தொழில் குறித்து விரிவாக சொல்லுங்கள்.
பதில்: 2000 ஆம் ஆண்டிற்குள் ஆப்பிரிக்காவில் பசியை நீக்கும் இலக்கில் பங்களித்த ஒரு நபருக்கு ஆண்டுதோறும் வழங்கப்படும் பரிசை 1992இல் கிராசா மாசெல் பெற்றார். குறிப்பாக ஏதிலிக் குழந்தைகளுக்காக தனது நீண்டகால மனிதாபிமானப் பணியை அங்கீகரிப்பதற்காக ஐக்கிய நாடுகள் அவையிடமிருந்து 1995 ஆம் ஆண்டு நான்சென் பதக்கத்தைப் பெற்றார். 1997 ஆம் ஆண்டில், மனித உரிமைகள் பாதுகாப்புத் துறையில் இவரது பங்களிப்புகள் மற்றும் சேவைகளுக்காக ஐக்கிய இராச்சியத்தின் இரண்டாம் எலிசபெத் மகாராணியால் பிரித்தானியப் பேரரசின் கௌரவ விருது வழங்கப்பட்டது. அதே ஆண்டில், நியூ இங்கிலாந்து வட்டத்தின் ''குளோபல் சிட்டிசன்'' விருதைப் பெற்றார். 1998, ஐரோப்பிய ஒன்றியத்தின் வடக்கு-தெற்கு மையத்தால் வழங்கப்பட்ட வடக்கு-தெற்கு பரிசை வென்ற இருவரில் மச்செலும் ஒருவர். 1999 முதல் 2019 வரை கேப் டவுன் பல்கலைக்கழகத்தின் அதிபராக மாசெல் இருந்தார். 2009 ஆம் ஆண்டில், நாடுகளின் பொதுநலவாயம் புகழ்பெற்ற நபர்கள் குழுவில் இடம்பெற்றார். 2012 இல் இலண்டன் பல்கலைக்கழகம் கீழைநாடுகள் மற்றும் ஆப்பிரிக்க ஆய்வுகள் பள்ளியின் தலைவராக நியமிக்கப்பட்டார். 2016 ஆம் ஆண்டில், ஆப்பிரிக்க தலைமைத்துவ பல்கலைக்கழகத்தின் அதிபராக மாசெல் நியமிக்கப்பட்டார். அப்பதவியை இன்று வரை வகிக்கிறார். ஜூலை 2017 இல், மனிதநேயம் மற்றும் சமூக அறிவியலுக்கான ஐக்கிய இராச்சியம் தேசிய அகாடமியான பிரிட்டிஷ் அகாடமியின் கெளரவ உறுப்பினராகத் தேர்ந்தெடுக்கப்பட்டார். 2018 ஆம் ஆண்டில், பெண்கள், குழந்தைகள் மற்றும் இளம்பருவத்தினரின் ஆரோக்கியம் மற்றும் நல்வாழ்வுக்காக இவர் ஆற்றிய பங்களிப்புகளுக்காக உலக சுகாதார அமைப்பு இவருக்கு விருது வழங்கப்பட்டது. 17 ஜூலை 2018 அன்று, தென்னாப்பிரிக்க சனாதிபதி சிறில் ரமபோசா மற்றும் முன்னாள் அமெரிக்க சனாதிபதி பராக் ஒபாமா ஆகியோருடன் ஜோகானஸ்பேர்க் வாண்டரர்சு துடுப்பாட்ட அரங்கம் நடைபெற்ற 16வது நெல்சன் மண்டேலா வருடாந்திர விரிவுரையில் மாசெல் கலந்து கொண்டார். நெல்சன் மண்டேலாவின் 100வது பிறந்தநாளை நினைவுகூரும் இந்த நிகழ்வை கிட்டத்தட்ட 15,000 பேர் பார்வையிட்டனர்.
கேள்வி: கிரேசா மாசெல் - ஐக்கிய நாடுகள் அவை பற்றி நீங்கள் என்ன அறிந்துள்ளீர்கள்?
பதில்: மொசாம்பிக் அமைச்சகத்திலிருந்து ஓய்வு பெற்றதைத் தொடர்ந்து, சிறுவர்கள் மீதான ஆயுத மோதலின் தாக்கம் குறித்த ஐக்கிய நாடுகள் அவை அறிக்கையை தயாரிப்பதற்கான நிபுணராக மாசெல் நியமிக்கப்பட்டார்.[http://www.unicef.org/graca The impact of Armed Conflict on Children]. Unicef.org. Retrieved 7 November 2011. 2008 முதல் 2009 வரை, கார்டன் பிரவுன் மற்றும் ''ராபர்ட் ஜோலிக்'' ஆகியோரால் இணைத் தலைவராக இருந்த சுகாதாராத் திட்டங்களுக்கான சர்வதேச நிதியுதவி வழங்கும் உயர்நிலை பணிக்குழுவில் உறுப்பினராக இருந்தார்.[https://www.who.int/pmnch/media/news/2009/hltfh_report/en/ High Level Taskforce on International Innovative Financing for Health Systems: Report released] உலக சுகாதார அமைப்பு, press release of 29 May 2009. இவர் 2013-2018 வரை தாய்வழி, புதிதாகப் பிறந்த குழந்தை மற்றும் குழந்தை ஆரோக்கியத்திற்கான கூட்டுக் குழுவின் தலைவராக பணியாற்றினார். ஜனவரி 2016 இல் ஐக்கிய நாடுகள் அவையின் பொதுச் செயலாளர் பான் கி மூன் ஒவ்வொரு குழந்தைக்கும் ஒவ்வொரு பெண்ணுக்கும் என்ற உயர்மட்ட ஆலோசனைக் குழுவில் நியமிக்கப்பட்டார்.[http://www.everywomaneverychild.org/news-events/news/1291-un-secretary-general-announces-members-of-the-high-level-advisory-group-for-every-woman-every-child UN Secretary-General Announces Members of the High-Level Advisory Group for Every Woman Every Child] ''Every Woman Every Child'', press release of 21 January 2016. படிமம்:Graca_Machel,_World_Economic_Forum_on_Africa_2010.jpg உரையாற்றும் மாசெல்]] 17 ஜனவரி 2016 அன்று, மாசெல் ஐக்கிய நாடுகள் கல்வி, அறிவியல், பண்பாட்டு நிறுவனம் வளங்குன்றா வளர்ச்சிக் குறிக்கோள்கள் வழக்கறிஞராக அறிவிக்கப்பட்டார். இவருடன் சேர்ந்து மேலும் 16 பேரும் ஐக்கிய நாடுகள் அவையின் பொதுச் செயலாளர் நியமிக்கப்பட்டனர்.